**Հիմնավորում**

**Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագծի ընդունման**

1. **Իրավական ակտի անհրաժեշտությունը.**

«Տիեզերական գործունեության մասին», «ՀՀ հարկային օրենսգրքում լրացումներ կատարելու մասին», «Պետական տուրքի մասին» ՀՀ օրենքում լրացում կատարելու մասին», «Լիցենզավորման մասին» ՀՀ օրենքում լրացում կատարելու մասին», «Վարչական իրավախախտումների վերաբերյալ»  ՀՀ օրենսգրքում լրացումներ կատարելու մասին»  և «Կառավարության կառուցվածքի և գործունեության մասին» ՀՀ օրենքում  լրացում կատարելու մասին» ՀՀ օրենքները հավանության են արժանացել ՀՀ Ազգային ժողովի կողմից: «Տիեզերական գործունեության մասին» ՀՀ օրենքով նախատեսված կարգերը կառավարության հաստատմանն են ներկայացվում սույն օրենքը ուժի մեջ մտնելուց հետո վեց ամսվա ընթացքում:

Նկատի ունենալով վերը նշվածը, ՀՀ բարձր տեխնոլոգիական արդյունաբերության նախարարության կողմից մշակվել է տիեզերական գործունեության լիցենզավորման կարգը և պայմանները:

1. **Իրավական ակտի կիրառման դեպքում ակնկալվող արդյունքը**

Նախագծով նախատեսվում է տիեզերական գործունեությունը ներառել լիցենզավորման ենթակա գործունեությունների ցանկում, որը հնարավորություն կընձեռնի հնարավորինս արդյունավետ իրականացնել ոլորտի կանոնակարգումը և վերահսկողությունը, ինչպես նաև կապահովի համապատասխան մուտքեր Հայաստանի Հանրապետության պետական բյուջե:

Նախագծի ընդունմամբ կկանոնակարգվի Հայաստանի Հանրապետության տիեզերական գործունեության լիցենզիա տալու  կարգը, ժամկետները, լիցենզիա ստանալու համար դիմած իրավաբանական անձանց ներկայացվող պարտադիր պայմաններն ու պահանջները:

Նախագծի ընդունման արդյունքում Հայաստանի Հանրապետությունում կկանոնակագվի տիեզերական գործունեության ոլորտը:

**Տ Ե Ղ Ե Կ Ա Ն Ք**

**Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության մասին**

Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**Տ Ե Ղ Ե Կ Ա Ն Ք**

**Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազեցման մասին**

 Հայաստանի Հանրապետության կառավարության «Տիեզերական գործունեության լիցենզավորման կարգն ու պայմանները և լիցենզիայի ձևը հաստատելու մասին» որոշման նախագծի ընդունման կապակցությամբ պետական բյուջեում ծախսերի ավելացում կամ նվազեցում, ինչպես նաև լրացուցիչ ֆինանսական միջոցների անհրաժեշտություն չի առաջացնում:

Միաժամանակ, Հայաստանի Հանրապետության կառավարության «Տիեզերական գործունեության լիցենզավորման  կարգն ու պայմանները և լիցենզիայի ձևը հաստատելու մասին» որոշման նախագծի ընդունումից հետո կտրամադրվի տիեզերական գործունեության իրականացման լիցենզիա, որի համար «Պետական տուրքի մասին» ՀՀ օրենքի համաձայն պետք է գանձվի պետական տուրք՝ բազային տուրքի 10000-ապատիկի չափով:

**Ց Ա Ն Կ**

**Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագծի** **հեղինակների (մշակողների)**

Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագիծը մշակվել է Հայաստանի Հանրապետության բարձր տեխնոլոգիական արդյունաբերության նախարարության կողմից:

**Ց Ա Ն Կ**

**Իրավական ակտերի, որոնց հիման վրա կամ որոնցից օգտվելով մշակվել է Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագիծը**

 Հայաստանի Հանրապետության կառավարության «Տիեզերական գործունեության  լիցենզավորման կարգն ու պայմանները և լիցենզիայի ձևը հաստատելու մասին» որոշման նախագիծը մշակվել է «Տիեզերական գործունեության մասին», Նորմատիվ իրավական ակտերի մասին և «Լիցենզավորման մասին» Հայաստանի Հանրապետության օրենքների հիման վրա: